જમ્મુ કાશ્મીરના અનંતનાગમાં આંતકી હુમલો કરવામાં આવ્યો છે. આ હુમલો જમ્મુ કાશ્મીરના હાઇવે વિસ્તાર બાટેન્ગોમાં કરવામાં આવ્યો છે. અહીંથી અમરનાથ યાત્રા માટે પસાર થઇ રહેલી એક બસમાં આંતકીઓએ હુમલો કર્યો છે. જેમાં અત્યાર સુધી 7 લોકોની મોત થઇ હોવાની જાણકારી મળી છે. અને 14 જેટલા લોકો ઇજાગ્રસ્ત થયા છે તેવું જાણવા મળ્યું છે. ઉલ્લેખનીય છે કે આ બસમાં મોટી સંખ્યામાં ગુજરાતી યાત્રીઓ હતા. અને બસ પર ગુજરાતના નંબર પ્લેટ સાથે રજિસ્ટ્રર છે. આ હુમલામાં બે ગુજરાતી યાત્રાળુઓના મોત થયાની જાણકારી મળી છે. જો કે હુમલા પછી સેના અને પોલીસ દ્વારા આ હુમલા બાદ સ્થિતિને કાબુમાં કરવાની પ્રયાસો શરૂ કરવામાં આવ્યો છે. અને સમગ્ર વિસ્તારમાં ઇન્ટરનેટ સેવાઓ બંધ કરવામાં આવી છે.